
วัตถุประสงค์ (Objective)
เอกสารนี้บันทึกการควบคุมการเปลี่ยนแปลงของโครงการ ตั้งแต่ตั้ง Baseline ความต้องการเมื่อ 18 กุมภาพันธ์ 2569 จนถึงการตรวจรับส่งมอบ โดยพิจารณาทุกรายการปรับปรุงที่มีการเสนอตามเกณฑ์ในส่วนที่ 1 รายการที่เข้าเกณฑ์ต้องจัดทำคำขอเปลี่ยนแปลง ประเมินผลกระทบ และขออนุมัติก่อนดำเนินการ ส่วนรายการที่ไม่เข้าเกณฑ์ดำเนินการเป็นมติที่ประชุมหรืองานในแผน
ส่วนที่ 1 : เกณฑ์การพิจารณาคำขอเปลี่ยนแปลง (Change Criteria)
รายการใดจะถือเป็นคำขอเปลี่ยนแปลงเมื่อเข้าเกณฑ์ทั้ง 3 ข้อ หากตัดรายการนั้นออกแล้วยังส่งมอบงานได้ตามที่ตกลงไว้ จะไม่ถือเป็นคำขอเปลี่ยนแปลง
	ลำดับ
	เกณฑ์
	คำอธิบาย

	1
	เป็นสิ่งจำเป็นต่อการส่งมอบ
	หากไม่ดำเนินการ จะส่งมอบสิ่งส่งมอบ (Work Product) หรือความต้องการที่ตกลงไว้ไม่ได้

	2
	เปลี่ยนแปลงขอบเขตหรือสิ่งส่งมอบ
	เพิ่ม ลด หรือแก้ไขความต้องการ (CR) หรือสิ่งส่งมอบที่ตั้ง Baseline แล้ว เช่น เพิ่มโมดูล หรือรองรับ 2 ภาษา

	3
	กระทบทรัพยากรของโครงการ
	กระทบ Man-day กำหนดส่งมอบ หรือค่าใช้จ่าย จึงต้องประเมินผลกระทบและขออนุมัติก่อนดำเนินการ


ส่วนที่ 2 : ทะเบียนคำขอเปลี่ยนแปลง (Change Request Log)
	Change ID
	หัวข้อ
	ผู้ร้องขอ
	ผลกระทบ
	สถานะ

	-
	ไม่มีคำขอเปลี่ยนแปลงที่เข้าเกณฑ์ตลอดโครงการ
	-
	-
	-

ISO/IEC 29110-4-1:2018	CR
ส่วนที่ 3 : รายการปรับปรุงที่พิจารณาแล้วไม่เข้าเกณฑ์
	ลำดับ
	วันที่พิจารณา
	รายการ
	ผู้เสนอ
	ผลการพิจารณา
	การดำเนินการ
	อ้างอิง

	1
	23 พ.ค. 69
	ปรับคำเรียกตำแหน่งจัดเก็บจาก Rack เป็น Bin ทั้งระบบ
	NoC
	ไม่เข้าเกณฑ์ — เป็นการปรับคำเรียกบนหน้าจอให้ตรงกับการปฏิบัติงานจริง ไม่เพิ่มหรือลดฟังก์ชัน ไม่กระทบ Man-day และส่งมอบได้แม้ไม่ปรับ
	มติที่ประชุม ดำเนินการภายใน Task 3.9
	Meeting Record 23 พ.ค. 69, Correction Register ISS-023

	2
	3 ส.ค. 69
	เตรียมข้อมูลสาธิตสำหรับการตรวจรับและการสาธิตระบบ
	ApS
	ไม่เข้าเกณฑ์ — เป็นข้อมูลตั้งต้นสำหรับตรวจรับ ไม่ใช่สิ่งส่งมอบ และต้องแยกจากข้อมูลใช้งานจริงตาม CR07:004
	งานเตรียมการส่งมอบ Task 4.7
	Meeting Record 3 ส.ค. 69, 14 ส.ค. 69

	3
	14 ส.ค. 69
	ปรับอัตลักษณ์องค์กรและจัดทำชุดติดตั้ง Docker Compose
	SeV
	ไม่เข้าเกณฑ์ — ชุดติดตั้ง Docker Compose อยู่ในความต้องการ CR10:002 ตั้งแต่ Baseline และการปรับอัตลักษณ์องค์กรไม่เปลี่ยนแปลงฟังก์ชันหรือสิ่งส่งมอบ
	งานเตรียมการส่งมอบ Task 4.7
	Meeting Record 14 ส.ค. 69, 17 ส.ค. 69


ส่วนที่ 4 : สรุปผลการควบคุมการเปลี่ยนแปลง
	รายการ
	จำนวน

	รายการปรับปรุงที่เสนอและพิจารณา
	3

	คำขอเปลี่ยนแปลงที่เข้าเกณฑ์
	0

	คำขอเปลี่ยนแปลงที่อนุมัติ
	0

	ผลกระทบต่อ Man-day กำหนดส่งมอบ และค่าใช้จ่าย
	ไม่มี


ขอบเขตงาน สิ่งส่งมอบ และ Customer Requirements ที่ตั้ง Baseline ไม่มีการเปลี่ยนแปลงตลอดโครงการ รายการปรับปรุงที่พิจารณาทั้งหมดดำเนินการภายในแผนงานเดิมโดยไม่กระทบ Man-day และกำหนดส่งมอบ
ภาคผนวก A : เกณฑ์การประเมินระดับความรุนแรงของการเปลี่ยนแปลง
ใช้ประเมินระดับความรุนแรง (Priority Level) เมื่อมีคำขอเปลี่ยนแปลงที่เข้าเกณฑ์ในส่วนที่ 1
	ระดับ (Level)
	คำจำกัดความ (Definition)
	ตัวอย่างสถานการณ์ (Examples)

	High
	กระทบระบบหลัก งบประมาณ หรือแผนงานอย่างมีนัยสำคัญ
	เพิ่มโมดูลใหม่ เปลี่ยนโครงสร้างฐานข้อมูลหลัก

	Medium
	กระทบฟังก์ชันย่อยหรือส่วนติดต่อผู้ใช้งานบางส่วน และกระทบ Man-day
	รองรับ 2 ภาษา เพิ่มรายงานใหม่

	Low
	กระทบเล็กน้อยต่อ Man-day ไม่เปลี่ยนการทำงานหลัก
	เพิ่มฟิลด์ในเอกสาร

